Tájékoztatjuk a Tisztelt Lakosságot, a méhészeket, hogy a MÁV ZRT megkezdi Pécs Területi Igazgatóság működési területén az állomások, illetve egyes vonalak vegyszeres gyomirtását a csatolt excell táblázat szerint. A csatolt táblázat összesen 5 füle tartalmazza a permetezendő vonalak (Szerelvény-fül) illetve az állomások, rakterületek, peronok (Unimog-fül, Pick-up-fül) listáját. A TVG fül a Balatonfenyvesi GV gyomirtására vonatkozik.

Tájékoztatjuk továbbá Önöket, hogy

* az Unimogok útvonalterve az időjárás miatt, vagy forgalmi okból módosulhat.
* a gyomirtásra használt vegyszerek munkaegészségügyi várakozási ideje 0 munkanap ezért a vegyszer felszáradása után a permetezett területeken munka végezhető.
* a gyomirtáshoz használt vegyszerkeverékek az alábbi vegyszerek különböző összeállításával készülnek:

**AMEGA UP/CLINIC UP/GLADIATOR FORTE / MARS 480SL** Hatóanyaga : 360g glifozát, kijuttatott dózis : 5-7 l/ha, munkaegészségügyi várakozási idő 0 nap, gyakorlatilag nem mérgező, méhekre nem veszélyes, vízi szervezetekre közepesen veszélyes.

**COLOMBUS EC/MAGELLÁN** Hatóanyag : 80 g/l klopiralid + 2,5 g/l floraszulam + 144 g/l fluroxipir-meptil, kijuttatott dózis: 1,5 l/ha, munkaegészségügyi várakozási idő 0 nap, méhekre nem veszélyes, vízi szervezetekre kifejezetten veszélyes.

**DEZORMON** Hatóanyaga : 600g/l 2,4-D, kijuttatott dózis: 1,2 l/ha, munkaegészségügyi várakozási idő 0 nap, méhekre nem veszélyes, vízi szervezetekre kifejezetten veszélyes.

**DROPMAX** Hatóanyag: 27 g/l sztirol-akrilat kopolimer, 15,6 g/l trisziloxan, 7,5 g/l propilén-glikol kijuttatott dózis: 0,3 l/ha, munkaegészségügyi várakozási idő 0 nap, gyakorlatilag nem mérgező,  méhekre nem veszélyes, vízi szervezetekre nem veszélyes.

**KLEBER** Hatóanyag : 350 g/l nátrium karboximetil-cellulóz, kijuttatott dózis: 1,5 l/ha, munkaegészségügyi várakozási idő 0 nap, gyakorlatilag nem mérgező,  méhekre mérsékelten veszélyes, vízi szervezetekre nem veszélyes.

**KYLEO** Hatóanyag: 160 g/l 2,4-D dimetilamin só + 240 g/l glifozát-izopropilamin só, kijuttatott dózis: 4 l/ha, munkaegészségügyi várakozási idő 0 nap, méhekre nem veszélyes, vízi szervezetekre közepesen veszélyes.

**MEZZO 20 WG** Hatóanyag: 200g/kg metszulfuron-metil, kijuttatott dózis 100 g/ha, munkaegészségügyi várakozási idő 0 nap, méhekre nem veszélyes, vízi szervezetekre kifejezetten veszélyes.

**SUCCESSOR TX/SUCCSES T** Hatóanyag**:** 300 g/l petoxamid+187,7 g/l terbutilazin, kijuttatott dózis : 4 l/ha, munkaegészségügyi várakozási idő 0 nap, méhekre nem veszélyes, vízi szervezetekre kifejezetten veszélyes.

**Felhívjuk a figyelmet, hogy a kezelt területen legeltetni, ill. onnan származó takarmánnyal 14 napon belül etetni tilos!**

[**Gyomirtási ütemterv – 2021. I. ütem**](https://www.nagykanizsa.hu/letoltesek/2021-03/215_632_gyomirtasi_utemterv_-_pecs_2021_i._utem.xlsx)